**Аннотация**

Монографияда ерте орта ғасырларда Европаның далалық аймақтарын қоныстанып, мемлекет құрған түркі тілдес халықтардың бір тармағы болып есептелетін Авар қағанатының тарихы қарастырылады. Сонымен бірге аталған тайпалық бірлестіктердің этникалық тарихы, қоныстану ареалы, саяси басқару түрлері, қоғамдық қатынастардың қалыптасуы мен әскери жағдайы, қару жарақтары, мәдениеті сияқты мәселелер қамтылады.

 Халықтардың Ұлы қоныс аудару кезеңінде Ғұн одағынан кейін Еуропа тарихында танымал болған түрік халықтарының бір тармағы – Авар қағанаты. Жазба деректер мен зерттеу еңбектердің негізінде авар қағанатының тарихы негізделді. ҮІ-ҮІІІ ғғ. Шығыс Еуропада мемлекеттігін орнатып Еуропа халықтарымен тағдырлары тоғысады. Еуропа мен Шығыс арасында мәдениеттердің алмасуы, байланыс және ықпалдастықтарың болғандығы авар дәуірінде өз жалғасын тауып, тіпті аварлардың Еуропаға бірқатар жаңашылдықтар әкеліп, мәдениеттің дамуына өз үлестерін қосты. Әсіресе атты әскерді жабдықтауда; темірден жасалған үзеңгі мен жүген және ауыр қаруланған сауытты атты әскер сол замманның үлкен жаңалықтары болған.